**Zápis z rokovania Predsedníctva NSSMAS**

**dňa 9.10.2018, Štrbské pleso**

Prítomní: podľa prezenčnej listiny, z 9 členov 7 – predsedníctvo je uznášaniaschopné

Program:

1. Zahájenie rokovania
2. Schválenie programu rokovania
3. Voľba zapisovateľa, overovateľov a návrhovej komisie
4. Informácie o aktuálnej situácii s pozastavením platieb na chod MAS
5. Príprava stretnutia českých a slovenských MAS  k 100 rokov ČSR - predbežný termín - 20. a 21.11.2018
6. Profesionalizácia kancelárie NS MAS SR a príprava aktivít na rok 2019, prerozdelenie úloh
7. Platby členského od členov NS MAS SR stav účtu
8. Schválenie prijatia nových členov NS MAS SR
9. Rôzne:​​  
   ·         Školenie pre MAS 22. – 24.10.2018  
   ·         Konferencia ELARD-u v Portugalsku 26. - 28.9.2018 (*Peter Nemček, Petra Šupáková, Darina Krausová*)
10. Uznesenie
11. Záver

**K bodu 1**:

Rokovanie otvoril predseda NS MAS SR. Zároveň skonštatoval, že predsedníctvo NS MAS SR je uznášaniaschopné.

**K bodu 2**: Schválenie programu

* Doplnenie programu navrhol predseda – do bodu rôzne – tvorba loga NS MAS SR

Predsedníctvo jednohlasne schválilo program s doplneným bodom.

**K bodu 3**:

Zapisovateľ – Mgr. Monika Slížiková

Návrhová komisia - Ing. Rastislav Horvát

Overovateľ – Ing. Andrea Hradiská PhD.

**K bodu 4**: Informácie o aktuálnej situácii s pozastavením platieb na chod MAS

Predseda informoval, že na RO prebieha kontrola CKO a audit – na základe rokovania s GR RO IROP p. Mitošinkom, ide zo strany kontrolného orgánu o nepochopenie princípov CLLD/LEADER, z čoho prišlo k nedorozumeniam medzi RO a orgánom auditu. Bolo potrebné zo strany RO vysvetľovať rozdieľnosť procesov v rámci systému CLLD. Informácie o tom, že pozastavenie platieb z dôvodu kontroly spôsobuje MAS-kám problém bol komunikovaný jednak predsedovi vlády, ministrovi financií, ako aj ministerke pôdohospodárstva. Podľa dostupných informácií z 1.10. sa GR IROP podarilo vysvetliť situáciu do takej miery, že v priebehu 3 týždňov by malo byť financovanie obnovené, aj napriek tomu, že kontrola bude naďalej pokračovať. GR pre IROP žiadal MAS o trpezlivosť a ponechanie priestoru pre jednanie na samotnom RO.

Zo strany členov predsedníctva bolo poukázané na potrebu komunikovať veci smerom k členskej základni, nakoľko nedostatok oficiálnych informácií následne dáva príležitosť rôznym informáciám „zo zákulisia“, ktoré môžu byť rôzneho charakteru. Bola komunikovaná požiadavka členov NS MAS SR o aktívne podávanie informácií smerom k členskej základni. Rovnako bola komunikovaná stúpajúca nervozita v území, ktorá je spôsobená predlžovaním termínov začatia samotnej implementácie ako aj nedodržiavanie termínov na preplácania ŽoP na chod MAS.

Komunikovaná bola tiež forma prenosu informácií z členskej základne smerom na predsedníctvo, predsedu a kanceláriu a naopak, ako aj forma prenosu informácií smerom von z NS MAS SR. Predsedníctvo sa dohodlo na komunikačnom modely, kedy za oficiálny komunikačný kanál smerom von z NS MAS SR budú považované maily predsedníctva a kancelárie a webová stránka NS MAS SR – [www.sietmas.sk](http://www.sietmas.sk). FB stránka NS MAS SR, ktorá je uzatvorenou skupinou a bola zriadená pre vnútornú komunikáciu jej členov, NS MAS SR nie je oficiálnou komunikačnou platformou, nakoľko ani nie všetci členovia siete sú aj členmi tejto FB skupiny.

Ďalej bol komunikovaný problém tých MAS, ktoré boli schválené v odvolacích konaniach, že ešte nemajú zmluvy na chod MAS a tým pádom tiež nemôžu mať podpísané ani zmluvy na animácie.

Predseda NSS MAS informoval, že bude na stretnutí s ministerkou pôdohospodárstva komunikovať súčasné problémy MAS, s dôrazom na riešenie problémov nezazmluvnených MAS z BSK a dodatočne schválených MAS,  obnovenie financovania chodu MAS napriek prebiehajúcej kontrole a nájdenie priestoru na zlepšenie komunikácie medzi RO a územím cez NS MAS SRs podporou pracovného miesta spolufinancovaného z technickej podpory.

Predsedníctvo sa dohodlo na vydaní komuniké, ktoré bude samostatným výstupom rokovania.

Úloha: predseda a podpredsedovia Termín: 17.10.2018

**K bodu 5:** Príprava stretnutia českých a slovenských MAS  k 100 rokov ČSR

* na základe minuločnej úvodnej česko-slovenskej konferencie konanej v Ostrožskej Novej Vsi, bola NS MAS SR oslovená zo strany NS MAS ČR na zorganizovanie obdobného podujatia na slovenskej strane so zameraním na projekty spolupráce, hľadanie partnerov pre projekty spolupráce, okrúhle stoly apod.
* z rokovania predsedov českej a slovenskej siete MAS vzišla myšlienka pri príležitosti stého výročia ČSR urobiť aktivitu s cieľom propagácie MAS, ktorá ponesie symbolický prvok – sadenie stromov (moruša a oskoruša), zameranie celej aktivity by malo byť najmä propagačné.
* Peter Nemček predložil návrh programu a možnosti financovania a dotačných financií, oslovené s výstupom na konferencií boli Centrála NSRV SR, sekcia PRV na MPaRV SR, Státní zemědelský intervenčný fond, Ministerstvo zemědelství ŠR, Trenčiansky samosprávny kraj a Nitriansky samosprávny kraj
* potreba kontaktovať médiá RTVS, TA3, Rádio Regina...

**K bodu 6**: Profesionalizácia kancelárie NS MAS SR a príprava aktivít na rok 2019, prerozdelenie úloh

* potreba doriešiť zamestnanca kancelárie – kompetencia predsedu
* z dôvodu zlepšenia funkčnosti a pružnosti NS MAS SR bol dočasne navrhnutý model na využitie kancelárii resp. osôb z MAS Kopaničiarsky región a Terchovská dolina a Peter Nemček, ako zástupca (lobista) NS MAS SR v spolupráci s predsedom

**K bodu 7**: Platby členského od členov NS MAS SR stav účtu

Stav účtu k 9.10.2018 je 10 104,24 eur, členský príspevok neuhradilo 11 MAS z dôvodu nedostatku finančných prostriedkov.

**K bodu 8**: Schválenie prijatia nových členov NS MAS SR

NS MAS SR obdržala 6 prihlášok za členov:  
MAS Žiarska kotlina, BB kraj

MAS Naša lieska, BB kraj

MAS pod hradom Čičva, PO kraj

Ipeľská kotlina-Novohrad, o.z., BB kraj

MAS Horný Šariš-Minčol, PO kraj

OZ Holeška, TT kraj

Členov v krátkosti predstavil predseda NS MAS SR  .

V súčasnosti má NSS MAS 45 členov.

Predsedníctvo jednohlasne schválilo nových členov.

**K bodu 9**: Rôzne:​​  
   - Školenie pre MAS 22. – 24.10.2018

* návrh využiť tento čas na zasadnutie advokačnej skupiny a propagačnej skupiny

 ·  Konferencia ELARD-u v Portugalsku 26. - 28.9.2018 (*Peter Nemček, Petra Šupáková, Darina Krausová*) – informáciu podal Peter Nemček, podrobná informácia o výstupoch z pracovnej cesty bude spísaná v Správe z pracovnej cesty a zaslaná všetkým členom.

Úloha: P. Nemček, D. Krausová Termín: 19.10.2018

Predseda informoval o výdavkoch, ktoré boli na konferenciu ELARD v položkách:

* letenky: 952,- eur
* prenájom auta na prepravu z letiska na miesto konferencie : 275,- eur
* (lacnejší variant ako taxi)
* ubytovanie 411,42,- eur
* spolu: 1 638,42,- eur

Návrh predsedníctva – v rámci ELARD využiť skúsenosti aj Andrei Hagovskej a začať spoluprácu a prenos informácií medzi Andreou Hagovskou a Darinou Karausovou, tak aby sa zosúladilo zastupovanie NSS MAS na medzinárodnej úrovni.

* Návrh P. Nemčeka – pokračovať v navrhnutej aktivite z minulého predsedníctva v prepojení webu regionálny produkt s webmi ostatných regionálnych produktov – úloha – zistiť finančnú náročnosť (zodpovedný p. Nemček)
* Logo – predseda zaslal návrhy loga pre NS MAS SR - odporúčané túto úlohu presunúť na propagačnú skupinu
* Podané projekty NSS MAS SR – NSS MAS SR v rámci podaného projektu EVS bola vyzvaná na doplnenie, projektu, projekt NSS MAS SR v rámci regionálneho rozvoja nebol podporený.

**K bodu 10**: Návrhová komisia predniesla schválené návrhy.

**K bodu 11:** Predseda poďakoval za účasť

V Štrbské pleso, 9.10.2018

Zapísala: Mgr. Monika Slížiková Ľubomír Lőrincz  
 predseda NSSMAS